stanford-oval/wikipedia huggingface dataset:
אליזבת מבוהמיה (1292–1330)
פעילות פוליטית

אליזבת מבוהמיה (1292–1330) מילאה תפקיד משמעותי בפוליטיקה של ממלכת בוהמיה. היא לא הסתפקה בתפקיד של רעיית המלך, אלא הייתה מעורבת באופן פעיל בענייני המדינה.
הישגיה העיקריים:
תמיכה ביאן לוקסמבורג: אליזבת תמכה רבות בבעלה, יאן לוקסמבורג, במהלך הקריירה הפוליטית שלו. היא ניהלה משא ומתן עם שליטים אחרים, ייצגה אותו באירועים בינלאומיים, ואף ניהלה את הממלכה באופן עצמאי במהלך היעדרויותיו.
עוצרת בוהמיה: אליזבת שימשה כעוצרת בוהמיה מספר פעמים במהלך היעדרויותיו של יאן. כעוצרת, היא ניהלה את הממלכה באופן יעיל, וקיבלה החלטות חשובות בנוגע לפוליטיקה, לכלכלה ולצבא.
דיפלומטיה: אליזבת הייתה דיפלומטית מוכשרת, וניהלה משא ומתן עם שליטים רבים באירופה. היא הצליחה להשיג הסכמים חשובים עבור ממלכת בוהמיה, וחיזקה את קשריה עם מדינות אחרות.
ייעוץ פוליטי: אליזבת ייעצה ליאן לוקסמבורג בענייני מדינה רבים. היא הייתה ידועה בחוכמתה ובשיקול דעתה, והיא תרמה רבות להחלטותיו של יאן.
השפעת פעילותה הפוליטית:
פעילותה הפוליטית של אליזבת תרמה רבות לחיזוק ממלכת בוהמיה ולשגשוגה.
היא תרמה רבות להצלחתו של יאן לוקסמבורג כמנהיג, והיא חיזקה את מעמדה של ממלכת בוהמיה בזירה הבינלאומית.
אליזבת נחשבת לאחת הדמויות הנשים החשובות ביותר בהיסטוריה של ממלכת בוהמיה.
פטירה

אליזבת מבוהמיה נפטרה ב-28 בספטמבר 1330, בגיל 38. נסיבות מותה אינן ידועות בוודאות, אך רוב המקורות הצ'כיים מציינים שהיא סבלה ממחלת השחפת במשך תקופה ארוכה. ייתכן שהיא נדבקה במחלה במהלך אחת ממסעותיה הרבים, או ייתכן שהמחלה התפתחה כתוצאה מהלידות הרבות שעברה. גופתה של אליזבת הובאה לקתדרלת סנט ויטוס בפראג, שם נערכה הלוויה מפוארת. היא נקברה בקריפטה של הקתדרלה, לצד בעלה יאן לוקסמבורג.
אלסנדרה אמורוזו

| --- | --- |

 לידה:  12 באוגוסט 1986 (בת 38) Galatina, איטליה 
 מוקד פעילות:  איטליה 
 תקופת הפעילות:  מ-2008 
 סוגה:  מוזיקת פופ, גוספל, מוזיקת נשמה, רית'ם אנד בלוז 
 שפה מועדפת:  איטלקית, ספרדית 
 חברת תקליטים:  סוני מיוזיק 
 www.alessandraamoroso.it
 פרופיל ב-IMDb
 
אלסנדרה אמורוזו (באיטלקית: Alessandra Amoroso; נולדה ב-12 באוגוסט 1986) היא זמרת פופ־נשמה, כותבת שירים, מפיקה מוזיקלית ואשת תקשורת איטלקייה, זוכת תוכנית הריאלטי Amici di Maria De Filippi.‏ מאז זכייתה הוציאה תשעה אלבומי אולפן לאור – שמונה מהם דורגו בראש מצעד האלבומים האיטלקים. במרוצת השנים מכרה למעלה משלושה מיליון עותקים מיצירותיה המוזיקליות.
קורות חייה

ב-12 באוגוסט 1986 נולדה אמורוזו בגלאטינה שבמחוז לצ'ה. היא התגוררה שם עד גיל 22. מגיל צעיר החלה לשיר ולהשתתף בתחרויות מקומיות. בגיל 17 ערכה מבחן בד לתוכנית Amici di Maria De Filippi. היא צלחה את השלב הראשון, אך לא העפילה לשלב ההופעות החיות. בד בבד עבד כזבנית בחנות במרכז לצ'ה.
ביוני 2007 זכתה במהדורה השנייה של תחרות השירה המוקימת בפוליה, Fiori di Pesco. היא ניסתה את מזלה פעם נוספת, והחליטה להתמודד פעם נוספת לאירוע ה-Amici di Maria De Filippi. בשלב האודישן שלה ביצעה את "If I Ain't Got You" מאת אלישיה קיז, ועברה לשלב הבא. ב-25 במרץ 2009 נערך אירוע הגמר של התחרות, בסיומו הוכרזה כזוכה במקום הראשון ובפרס כספי של 200,000 אירו.
לאחר התחרות הוציאה את "Stupida", שצבר בשלושה ימים בלבד כחצי מיליון צפיות ביוטיוב. מאוחר יותר התעיד איגוד תעשיית ההקלטות האיטלקי את המיני-אלבום Stupida בתואר פלטינה לאחר שנמכר בכ-180,000 עותקים ברחבי המדינה.
ב-20 ביוני 2009 קיבלה את פרס טלנטו דונה בטקס נוטה רוסה, שנערך באוטרנטו. למחרת הופיעה בקונצרט "Amiche per l'Abruzzo", שאורגן על ידי לאורה פאוזיני ונערך בסן סירו שבמילאנו. באותו אירוע השתתפות 43 מוזיקאים נוספים, וכל ההכנסות נתרמו לטובת נפגעי רעידת האדמה באברוצו. ב-25 בספטמבר אותה השנה הוציאה את אלבום הבכורה שלה, Senza nuvole. הוא דורג במקום הראשון במצעדי האלבומים השונים באיטליה.
הצלחתה של אמורוזו באיטליה המשיכה גם לשנים הבאות. כל אלבומיה הותעדו בלפחות תואר פלטינה מטעם איגוד תעשיית ההקלטות האיטלקי. שלושה משיריה, "Immobile",‏ "Stupida" ו-"Karaoke" הגיעו למקום הראשון במצעד הסינגלים האיטלקי. האחרון מביניהם קיבל תואר מכירות של פלטינה משושת. ב-19 בדצמבר 2023 הוכרזה אמורוזו כאחת המשתתפות בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירה לתחרות היה "Fino a qui", והוא דורג בערב הגמר במקום התשיעי.
דיסקוגרפיה > אלבומי אולפן

2009: Senza nuvole
2010: Il mondo in un secondo
2013: Amore puro
2015: Alessandra Amoroso
2016: Vivere a colori
2018: 10
2021: Tutto accade
דיסקוגרפיה > אלבומי הופעה

2011: Cinque passi in più
2019: 10, io, noi
דיסקוגרפיה > מיני-אלבומים

2009: Stupida
הערות שוליים

↑  "Алессандра Аморозо". אורכב מ-המקור ב-2021-11-13. נבדק ב-2017-12-10.
↑  "Quali sono i 30 artisti lanciati da un talent show con più copie vendute? Ecco la classifica aggiornata a marzo 2022". All Music Italia (באיטלקית). 2022-03-30. נבדק ב-2022-05-16.
↑  "Biography on the official site". אורכב מ-המקור ב-3 בספטמבר 2010. נבדק ב-10 בספטמבר 2010. {{cite web}}:  (עזרה)
↑  "Official myspace of the singer".
↑  "Comments on Alessandra Amoroso by Luca Jurman". 25 במרץ 2009. {{cite web}}:  (עזרה)
↑  "Алессандра Аморозо, биография, карьера". אורכב מ-המקור ב-2017-12-12. נבדק ב-2017-12-11.
↑  "Official site of the event "Amiche Per L'Abruzzo"".
| --- | --- |
בקרת זהויות :  GND: 139757767  ICCU: RMSV881502  ISNI: 0000 0000 7300 8100  LCCN: n2017027887  MusicBrainz: cf20d23c-ba1d-4311-9be0-e65320b5a6b5  VIAF: 102608117   WorldCat (עם VIAF): 102608117
איתי צ'מה

איתי צ'מה (נולד ב-11 בנובמבר 1985 ביבנה) הוא שחקן ישראלי, שחיין לשעבר, אלוף ישראל, אלוף המכביה השמונה-עשרה (2009) ושיאן המכביה במשחה ל-200 מטר גב. צ'מה הוא גם שחקן תיאטרון.
ביוגרפיה

צ'מה נולד ביבנה לשני הורים יוצאי דרום אמריקה שנפגשו בישראל..
ביוגרפיה > כשחיין

צ'מה החל לשחות בגיל 6, והתאמן תחילה במועדון הפועל פארק מים יבנה בהדרכת גל ישראלי. בהמשך בקבוצת מכבי וייסגל רחובות בהדרכתו של ארנון אבני. בגיל 18 החל לשחות בפנימיית המחוננים במכון וינגייט בהדרכת לאוניד קאופמן. הוא למד ושחה באוניברסיטת המדינה של אוהיו, שאליה התקבל במלגה מלאה, ושם גם השלים תואר במינהל עסקים.  בישראל, הוא התחרה מטעם אגודת מכבי קריית ביאליק ולאחר מכן שחה בקבוצת הפועל דולפין נתניה.
בתחרות השחייה של המכביה ה-17 שנערכה בשנת 2005 זכה צ'מה במדליית כסף במשחה ל-200 מטר גב בתוצאה של 2:05.72 דקות, אחרי יואב גת (2:02.66 דקות).
הישגו המשמעותי הראשון היה באליפות אירופה בשחייה שנערכה בבודפשט, הונגריה בשנת 2006, כשהעפיל לשלב חצי הגמר במשחה ל-200 מטר גב בתוצאה של 2:01.98 בשלב המוקדמות (העפיל מהמקום העשירי). בשלב חצי הגמר קבע תוצאה של 2:02.38 דקות וסיים במקום 12. באותה שנה, באליפות אירופה בשחייה (בריכת 25 מטר) שנערכה בהלסינקי, העפיל לשלב חצי הגמר במשחה ל-200 מטר גב בתוצאה של 1:58.48 דקות. נוסף לכך, סיים במקום 16 במשחה ל-50 מטר גב בתוצאה של 25.35 שניות (במוקדמות קבע זמן של 25.22 שניות) ובמקום 23 במשחה ל-100 מטר גב בתוצאה של 54.95 שניות.
באליפות העולם שנערכה במלבורן, אוסטרליה בשנת 2007 קבע צ'מה תוצאה של 2:00.93 דקות במשחה ל-200 מטר גב והעפיל לשלב חצי הגמר מהמקום ה-14. בחצי הגמר סיים במקום 16 הכללי בתוצאה של 2:01.79 דקות ובכך הבטיח את מקומו במשחקים האולימפיים.
באליפות אירופה בשחייה שנערכה באיינדהובן ב-2008 העפיל צ'מה לשלב חצי הגמר במשחה ל-200 מטר גב בתוצאה של 2:02.93 דקות (מקום 14), ובשלב חצי הגמר סיים במקום 15, בתוצאה של 2:03.48 דקות. נוסף לכך, סיים במקום 28 במשחה ל-50 מטר גב בתוצאה של 27.05 שניות ובמקום ה-29 במשחה ל-100 מטר גב בתוצאה של 57.38 שניות.
באולימפיאדת בייג'ינג (2008) סיים צ'מה במקום 27 במשחה ל-200 מטר גב בתוצאה של 2:00.93 דקות.
באליפות העולם שנערכה ברומא, איטליה בשנת 2009 סיים צ'מה במקום 34 במשחה ל-200 מטר גב בתוצאה של 2:01.86 דקות ובמקום 41 במשחה ל-100 מטר גב בתוצאה של 56.15 שניות.
באליפות אירופה בשחייה שנערכה בבודפשט באוגוסט 2010 סיים צ'מה במקום 19 במשחה ל-200 מטר גב בתוצאה של 2:02.15 דקות, במקום 28 במשחה ל-100 מטר גב בתוצאה של 56.95 שניות ובמקום 29 במשחה ל-50 מטר גב בתוצאה של 26.80 שניות.
באליפות אירופה שנערכה בדברצן, הונגריה במאי 2012 סיים צ'מה במקום 14 במשחה ל-200 מטר גב בתוצאה של 2:01.05 דקות. מאחר שרק שני שחיינים מכל מדינה יכולים להמשיך לשחות בשלב הבא, נמרוד שפירא בר אור סיים במקום 11, 2:00.25  דקות ויעקב טומרקין סיים במקום 13, 2:00.93 דקות, הוא לא שחה בשלב חצי הגמר. נוסף לכך, הוא סיים במקום 27 במשחה ל-50 מטר גב בתוצאה של 26.34 שניות.
ביוגרפיה > כשחקן תיאטרון

עוד בהיותו שחיין, ניסה להתקבל לבתי ספר למשחק.  למד בבית הספר למשחק גודמן בבאר שבע.
בשנת 2016 העלו שחקני בית הספר למשחק "גודמן" את המחזה של חנוך לוין "מתאבל ללא קץ" בפסטיבל הצגות סטודנטים במינסק שבבלארוס, בו הועלו הצגות מכל רחבי העולם. ההצגה הישראלית גרפה שלושה פרסים: פרס ההצגה הטובה ביותר של חבר השופטים הבינלאומי, פרס הבמאי הטוב ביותר ופרס השחקן הטוב ביותר בתפקיד משנה, בו זכה צ'מה, שהיה אז כבר בוגר בית הספר.
צ'מה ממשיך לשחק במסגרות תיאטרליות שונות.
חיים אישיים

ב-5 בספטמבר 2022 התחתן עם הילה שלו.
הערות שוליים

1 2 3  זיו ארדמן, יצא מהבריכה, עלה לבמה: השחיין האולימפי מעדיף עכשיו תיאטרון, באתר Xnet‏, 6 ביולי 2017
↑  פרס ההצגה הטובה ביותר בפסטיבל בינלאומי לתלמידי "גודמן", באתר באר שבע נט, 2 בדצמבר 2016
|  משלחת ישראל לאולימפיאדת בייג'ינג (2008)  |
| --- | --- | --- |
|  אתלטיקה | אלכס אברבוך • איתי מגידי • היילה סטאין • ניקי פאלי |  |
|  ג'ודו | אריק זאבי • גל יקותיאל • אליס שלזינגר |  |
|  התעמלות אמנותית | נבחרת ישראל בהתעמלות אמנותית (אלונה דבורניצ'נקו, רחלי ויגדורצ'יק, ורוניקה ויטנברג, מריה סבנקוב, קטיה פיסצקי) • נטע ריבקין • אירה ריסנזון |  |
|  התעמלות מכשירים | אלכס שטילוב |  |
|  טאקוונדו | בת אל גטרר |  |
|  טניס | ציפי אובזילר • יוני ארליך • שחר פאר • אנדי רם |  |
|  סיף | תומר אור • דלילה חטואל • נעם מילס |  |
|  קיאק | מיכאל קולגנוב |  |
|  קליעה | דורון אגוזי • גיא סטריק • גיל סימקוביץ' |  |
|  שחייה | תום בארי • גיא ברנע • אניה גוסטומלסקי • אלון מנדל • גל נבו • איתי צ'מה • נמרוד שפירא בר אור |  |
|  שחייה אמנותית | אנסטסיה גלושקוב • אינה יופה |  |
|  שיט | נופר אדלמן • ורד בוסקילה • אודי גל • מעין דוידוביץ' •  שחר צוברי • ניקה קורניצקי • גידי קליגר |  |
איתי צ'מה, יולי 2009
אזור לא מתורגם

מבנה mRNA.
בגנומיקה או בגנטיקה מולקולרית אזור לא מתורגם (באנגלית: Untranslated region, בראשי תיבות: UTR), מתייחס לשני הקצוות של מולקולת mRNA (רנ"א שליח) אשר אינם מתורגמים לחלבון, ותוחמים את הרצף המקודד (CDS) שמצוי במרכז המולקולה.
מולקולת ה-mRNA נוצרת על פני ה-DNA בתהליך השעתוק המתרחש בגרעין התא, ולאחריו היא מיוצאת לציטופלסמה ושם היא מתורגמת לחלבון על ידי ריבוזומים. רצף החלבון נקבע על פי האזור המקודד שמצוי במולקולת ה-mRNA המתורגמת, בעוד שרצפי ה-UTR אינם מתורגמים, שכן רצפם אינו מהווה חלק ממסגרת הקריאה הפתוחה.
ה-UTR המצוי במעלה הזרם (upstream, "לפני") לרצף המקודד מכונה UTR‏ '5, בעוד שה-UTR שמצוי בקצה האחר של מולקולת ה-mRNA במורד הזרם (downstream, "אחרי") ביחס ל-CDS נקרא UTR‏ '3. שמות האזורים מבוססים על הכיווניות של המולקולה.
על אף שלאזורים אלו אין תרומה ישירה לרצף החלבון, נודעים להם תפקידי בקרה חשובים והם ממלאים תפקיד מכריע בקביעת היציבות של מולקולת ה-mRNA.
ישנם מאגרי מידע המרכזים נתונים אודות אזורי UTR באורגניזמים שונים, לרבות רצף האזור בגנים שונים, חלבונים ו-miRNA הנקשרים אליו, מבנה מרחבי ועוד. בין מאגרי מידע אלו ניתן למנות את UTRdb ואת UTRome.
UTR‏ '5

ה-UTR‏ '5 מתחיל לאחר ה-‎5' Cap, המורכב לרוב מקבוצת 7-מתילגואנוזין (שמקורה במודיפקציה כימית על גואנוזין). סוף אזור זה הוא בסיס אחד לפני תחילת הרצף המקודד לחלבון, הנפתח לרוב בקודון AUG, המקודד באאוקריוטים לחומצת האמינו מתיונין.
רצף ה-UTR‏ '5 עשוי לכלול בתוכו אלמנטים המבקרים את רמות הביטוי של הגן על ידי גיוס של גורמי בקרה (regulation factors), לרוב חלבונים המבקרים את התרגום באופן שלילי. בפרוקריוטים רצף זה מכיל בדרך כלל את רצף שיין דלגרנו המשמש כרצף קישור לריבוזום ומאפשר לזהות את קודון תחילת התרגום. גם באאוקריוטים מוכל חלק מרצף קוזאק המשמש לזיהוי תחילת התרגום ב-UTR‏ '5.
אורכו הממוצע של ה-UTR‏ '5 ב-mRNA בוגר, לאחר תהליך השחבור (Splicing) באדם הוא 210 נוקלאוטידים, אך ישנם מקרים בהם מגיע אורך ה-UTR‏ '5 למעל 2000 נוקלאוטידים. בכ-35% מהגנים מוצאים כי ב-UTR‏ '5 ישנו אינטרון אחד או יותר ברצף ה-pre-mRNA, בטרם תהלך השחבור.
נמצאו מספר רצפי בקרה שעשויים להימצא ב-UTR‏ '5. רצפים אלו עשויים לקבוע את מידת יציבות התעתיק או את יכולת התעתיק לעבור תרגום. פעמים רבות רצפים אלו יוצרים מבנה מרחבי ייחודי בגדיל ה-mRNA, שאליו מסוגלים להיקשר חלבוני בקרה שונים.
סוגי בקרות שיכולות להתבצע על ה-UTR‏ '5:
רצפי קישור לחלבונים שיכולים להשפיע על יציבות מולקולת ה-mRNA או מניעת תרגומו, כך למשל, רצפי IRE‏ (Iron response elements) מאפשרים קישור של חלבונים בעלי תפקיד בבקרת משק הברזל בתא על ידי חישת רמתו, ובהיקשרם ל-mRNA הם מונעים את תרגומו מחד, ומאידך מונעים פירוק שלו.
רצפי Riboswitch, רצפים הנפוצים בעיקר בחיידקים, המסוגלים להיקשר למולקולות קטנות ולבקר את יכולת התעתיק להיתרגם בתלות בקישור או בהיעדרו.
אתר כניסה פנימי לריבוזום (Internal ribosome entry site, IRES) המאפשר התחלת תרגום של ה-mRNA ללא תלות ב-Cap. זהו למעשה רצף היוצר מבנה מרחבי מוגדר המסוגל לגייס את הריבוזום בעזרת חלבוני עזר.
אינטרונים ב-UTR‏ '5 נמצאו כשותפים בבקרת רמות הביטוי והייצוא של מולקולת ה-mRNA מהגרעין לציטופלסמה.
שחבור חלופי (Alternative Splicing) של אינטרונים ב-UTR‏ '5 או שינוי בנקודת תחילת השיעתוק (Transcription start site, TSS) עשויים ליצור רצפי UTR‏ '5 שונים, הכוללים רצפי בקרה שונים ובכך עשויה להשתנות הבקרה על גן מסוים ועל רמות הביטוי שלו.
מוטציות באזור זה או שינוי באורכו נמצאו כקשורים למספר מחלות באדם כדוגמת תרומבוציטמיה בעלת רקע גנטי.
UTR‏ '3

ה-UTR‏ '3 הוא החלק ברצף מולקולת ה-mRNA שנמצא מיד לאחר קודון הפסק (stop codon), שמאותת לריבוזום על הצורך בעצירת התרגום. בדומה ל-UTR‏ '5 גם ה-UTR‏ '3 אינו מקודד לחלבון והוא מכיל רצפי בקרה שונים אשר באמצעותם ניתן לבקר את רמות הביטוי של התעתיק ותהליכים נוספים, ובכלל זה: פוליאדנילציה, יעילות התרגום, יציבות מולקולת ה-mRNA ומיקומה התוך-תאי.
UTR‏ '3 > מאפיינים

אורכו הממוצע של ה-UTR‏ '3 משתנה בין יצורים אאוקריוטים שונים ונע בין 200 נוקלאוטידים ועד לכ-1,000 נוקלאוטידים בממוצע. כך למשל, בתאי אדם אורכו הממוצע של האזור הוא 1,027.7 בסיסים, אך ישנם תעתיקים שבהם אורך ה-UTR‏ '3 מגיע ליותר מ-8,000 בסיסים, ולרוב ככל שאורכו של ה-UTR‏ '3 גדול יותר ביטויו של התעתיק נתון לבקרות רבות יותר. בתאי אדם אורך ה-UTR‏ '3 גדול פי שניים מאורכו ביונקים אחרים, והדבר מיצג את רמת המורכבות הגדולה בבקרת גנים באדם. הבקרה אינה נעשית רק על בסיס הרצפים לבדם אלא לעיתים היא מבוצעת על ידי יצירת מבנים מרחביים שניוניים ב-UTR‏ '3 המזוהים על ידי חלבוני בקרה שונים.
UTR‏ '3 > תפקידים

שליטה על רמות ביטוי התעתיק עשויות להיות מתווכות על ידי רצפים שונים ב-UTR‏ '3, וביניהם:
אתרי קישור ל-microRNAs מצויים בתעתיקים רבים באזור זה ומפנים את מולקולת ה-mRNA לפירוק. miRNAs הן מולקולות RNA קטנות אשר כוללות רצף בסיסים משלים לזה הקיים במולקולת mRNA מסוימות ובהיקשרן למולקולה הן יכולות להכווין את המולקולה לפירוק מידי, זאת לרוב כאשר ישנה התאמת בסיסים מלאה בין הרצף הגרעיני (seed region) במולקולת ה-miRNA לתעתיק. במקרים אחרים כאשר אין התאמת בסיסים מושלמת יכול הקישור לעכב את תרגום ה-mRNA ולהפנייתו לבועיות (וזיקולות) ייעודיות בציטופלסמת התא המכונות P-bodies, ובהן מתרחש פירוק איטי של מולקולת ה-mRNA. היתרון בהפניית מולקולת mRNA לבועית שכזו היכולת בינתן אות מסוים להחזיר את התעתיק לציטופלסמה ולהפוך אותו שוב לבר תרגום.
רצפים עשירים בנוקלאוטידים אדנין (A) ואורידין (U) המכונים AREs ‏(AU-rich elements). רצפים אלו מורכבים למעשה מחזרה של הפנטהנוקלאוטיד (מולקולה המורכבת מחמישה נוקלאוטידים) AUUUA המופיעה בין 50 ל-150 פעמים בזו אחר זו. רצף זה מזוהה על ידי חלבונים מוגדרים הנקשרים למולקולת ה-mRNA הכוללת את הרצפים הללו ועל ידי כך מסוגלים להפנות את המולקולה לדגרדציה מחד, ומאידך חלבונים אחרים הקושרים רצף זה יכולים להפנות את ה-mRNA לתרגום בריבוזום. נמצא כי ביטוי של שתי משפחות חלבונים אלו תלוי באותות המועברים בתלות בתנאי הסביבה החוץ-תאית או עקב סיגנל תוך-תאי, כמו כן, נמצא מנגנון זה כמשמעותי בבקרת יציבות mRNA בתהליכי התמיינות וגדילה של תאים. עוד נמצא כי ישנן משפחות של גנים שתעתיקיהם עשירים יותר ברצפים אלו וביניהם הגנים לציטוקינים, גורמי גדילה, גנים מדכאי סרטן (tumor suppressors), פרוטו-אונקוגנים, גורמי שעתוק (transcription factors), ציקלינים, קולטנים וחלבונים ממברנלים.
בדומה ל-UTR‏ '5 גם ב-UTR‏ '3 ישנם רצפי קישור מסוג IRE המבקרים את תרגום התעתיק בתלות בריכוזי הברזל.
באאוקריוטים כולל הרצף הלא מתורגם בקצה ב-'3 סיגנל לביקוע ופוליאדנילציה (cleavage and polyadenylation signal). זהו רצף נוקלאוטידים בתעתיק אשר עוד במהלך תהליך השעתוק מזוהה על ידי חלבונים המצומדים לחלבון רנ"א פולימראז II ומביאים לחיתוך התעתיק, ובכך גם מאותתים להפסקת הסינתזה, ומגייסים את האנזים (olynucleotide adenylyltransferase‏ (PAP) שאחראי לסינתזת זנב הפולי-A המאפיין מולקולת mRNA. רצף הזיהוי הוא AAUAAA, והביקוע ויצירת זנב הפולי-A מתבצעים כ-20-30 נוקלאוטידים במעלה הזרם לאחר רצף נוקלאוטידים של CA (ציטידין ואדנוזין).
מבנה מרחבי מוגדר של לולאה ב-UTR‏ '3 הנוצר עקב נוכחות הרצף SECIS‏ (selenocysteine insertion sequence) מתווך הכנסה של חומצת האמינו סלנוציסטאין לרצף החלבון המסונטז. חומצה אמינית זו מוכנסת בעקבות היווצרות המבנה המרחבי המביא לגיוס מולקולת tRNA ייחודית לריבוזום הקושרת סלנוציסטאין ומזהה את הקודון UGA, אשר בדרך כלל משמש כקודון פסק.
UTR‏ '3 > UTR‏ '3 ומחלות

מוטציות ב-UTR‏ '3 עשויות לפגום בביטוי גנים באופן ישיר או עקיף, ובהתאם לכך נמצא קשר ביניהן לבין מחלות שונות. מחקרים העלו כי מוטציות ברצפי AREs עשויות להביא לממאירות ויצירת גידולים סרטניים, כמו כן נמצא כי בתאי סרטן יש בממוצע UTR‏ '3 קצר יותר, וכך תעתיקים רבים נתונים לבקרה פחותה.
כניסה של רצפים חוזרניים שמקורם בשגיאות בהכפלת ה-DNA או בפעילות של רטרוטרנספוזונים, לגנים שונים ב-UTR‏ '3 נמצאה כקשורה למחלות שונות כגון: ניוון שרירים מסוג מיוטוניה דיסטרופית, מומי לב מולדים ועוד.
לקריאה נוספת

mRNA
DNA
ncRNA
שעתוק (ביולוגיה)
תרגום
פוליאדנילציה
הערות שוליים

↑  Wilkie GS (2003). "Regulation of mRNA translation by 5'- and 3'-UTR-binding factors". Trends Biochem Sci. 28 (4): 182–8. doi:10.1016/S0968-0004(03)00051-3. PMID 12713901.
1 2  Graziano Pesole (2001). "Structural and functional features of eukaryotic mRNA untranslated regions". Gene. 276 (1–2): 78–81. doi:10.1016/S0968-0004(03)00051-3. PMID 11591473.
1 2  Can Cenik (2010). "Genome-wide functional analysis of human 5' untranslated region introns". Genome Biology. 11 (3): R29. doi:10.1186/gb-2010-11-3-r29. PMID 20222956.
↑  Richard S. Eisenstein. (2000). "Iron regulatory proteins and the molecular control of mammalian iron metabolism". Annual Review of Nutrition. 20: 627–662. doi:10.1146/annurev.nutr.20.1.627. PMID 10940348.
↑  Cenik, C (2011). "Genome analysis reveals interplay between 5' UTR introns and nuclear mRNA export for secretory and mitochondrial genes". PLoS Genetics. 7 (4). doi:10.1371/journal.pgen.1001366. PMID 21533221.
1 2  Chatterjee, Sangeeta; Jayanta K. Pal (2009). "Role of 5'- and 3'-untranslated regions of mRNAs in human diseases". Biology of the Cell. 101: 251–262. doi:10.1042/BC20080104.
↑  Barrett, Lucy W.; Fletcher, Sue; Wilton, Steve D. (27 באפריל 2012). "Regulation of eukaryotic gene expression by the untranslated gene regions and other non-coding elements". Cellular and Molecular Life Sciences. 69 (21): 3613–3634. doi:10.1007/s00018-012-0990-9. {{cite journal}}:  (עזרה)
↑  Pichon, Xavier; A. Wilson, Lindsay; Stoneley, Mark; Bastide, Amandine; A King, Helen; Somers, Joanna; E Willis, Anne (1 ביולי 2012). "RNA Binding Protein/RNA Element Interactions and the Control of Translation". Current Protein & Peptide Science. 13 (4): 294–304. doi:10.2174/138920312801619475. {{cite journal}}:  (עזרה)
↑  Federico Bolognani and Nora Perrone-Bizzozero (2008). "RNA-protein interactions and control of mRNA stability in neurons". J Neurosci Res. 86 (3): 481–489. doi:10.1002/jnr.21473. PMID 17853436.
↑  Baou, M.; Norton, J. D.; Murphy, J. J. (13 בספטמבר 2011). "AU-rich RNA binding proteins in hematopoiesis and leukemogenesis". Blood. 118 (22): 5732–5740. doi:10.1182/blood-2011-07-347237. {{cite journal}}:  (עזרה)
↑  Khabar, Khalid S. A. (22 במאי 2010). "Post-transcriptional control during chronic inflammation and cancer: a focus on AU-rich elements". Cellular and Molecular Life Sciences. 67 (17): 2937–2955. doi:10.1007/s00018-010-0383-x. {{cite journal}}:  (עזרה)
↑  Mayr C (2009). "Widespread shortening of 3'UTRs by alternative cleavage and polyadenylation activates oncogenes in cancer cells". Cell. 138 (4): 673–84. doi:10.1016/j.cell.2009.06.016. PMID 19703394.
↑  Conne, Béatrice; Stutz, André; Vassalli, Jean-Dominique (1 ביוני 2000). "The 3' untranslated region of messenger RNA: A molecular 'hotspot' for pathology?". Nature Medicine. 6 (6): 637–641. doi:10.1038/76211. {{cite journal}}:  (עזרה)
אליזבת מבוואריה (1478–1504)

| --- | --- |
 לידה:  1478 בורגהאוזן, דוכסות בוואריה-לנדסהוט  
 פטירה:  15 בספטמבר 1504 (בגיל 26 בערך) לנדסהוט, דוכסות בוואריה-לנדסהוט  
 מדינה:  דוכסות בוואריה-לנדסהוט 
 מקום קבורה:  Seligenthal Abbey 
 בן זוג:  רופרכט מפפאלץ, בישוף פרייזינג
 
אליזבת מבוואריה (בגרמנית: Elisabeth von Bayern; ‏1478–15 בספטמבר 1504), הייתה בתו של גאורג, דוכס בוואריה, ובעקבות דרישת בעלה לרשת את אביה פרצה מלחמת לנדסהוט.
ביוגרפיה

אליזבת נולדה בשנת 1478 בבורגהאוזן, לגאורג, דוכס בוואריה ולידוויגה יגלו, דוכסית בוואריה, בתם של קז'ימייז' הרביעי, מלך פולין ואליזבת מאוסטריה.
ב-10 בפברואר 1499 התחתנה אליזבת עם רופרכט מפפאלץ, בישוף פרייזינג, בנו של פיליפ, הנסיך הבוחר מפפאלץ, ממנו נולדו לה שני בנים.
בשנת 1503 מת אביה גאורג, דוכס בוואריה ללא בנים, ואלברכט הרביעי, דוכס בוואריה-מינכן ירש את נחלותיו ואיחד תחת שלטונו את כל בוואריה. אולם בעקבות התנגדותו של בעלה רופרכט מפפאלץ, בישוף פרייזינג, פרצה מלחמת לנדסהוט. ב-23 באפריל 1504 הטיל מקסימיליאן הראשון, קיסר האימפריה הרומית הקדושה חרם קיסרי על רופרכט ואליזבת, וב-20 באוגוסט אותה שנה מת רופרכט מדיזנטריה, וזמן קצר לאחר מכן ב-15 בספטמבר מתה גם אליזבת. ב-30 ביולי 1505 הסתיימה המלחמה, לאחר שהוחלט שבנם של רופרכט ואליזבת אוטו היינריך יקבל את דוכסות פפאלץ-נויבורג, ואילו שאר הנחלה תישאר בידי אלברכט.
משפחתה

ב-10 בפברואר 1499 התחתנה אליזבת עם רופרכט מפפאלץ, בישוף פרייזינג, בנו של פיליפ, הנסיך הבוחר מפפאלץ, ממנו נולדו לה שני בנים:
אוטו היינריך, הנסיך הבוחר מפפאלץ (1502–1559)
פיליפ, דוכס פפאלץ-נויבורג (1503–1541)
אמנות סלע

פטרוגליף על אבן הכניסה לניוגריינג' בברו נא בוין
איזון אבנים
אמנות סלע הוא מושג בארכאולוגיה המתייחס לכל סימון מעשה ידי אדם על אבן טבעית. ניתן לחלק אותם לשתי קבוצות עיקריות בהתאם לשיטה:
פטרוגליפים – נוצרים באמצעות חריתה בסלע.
פיקטוגרפים – נוצרים בדרך של ציור על סלע.
בנוסף, פטרופורמים ואינוקשוקים הם אמנויות סלע שנוצרו על ידי הזחה או הערמה של סלעים טבעיים. הסלעים עצמם משמשים כסימנים גדולים על הקרקע.
ראו גם

אומנות סלע בפורטל המורשת העולמית
איזון אבנים
אמסטרדם איירליינס

אמסטרדם איירליינס (בהולנדית: Amsterdam Airlines) הייתה חברת תעופה הולנדית אשר הפעילה טיסות שכר ליעדים שונים באזור המזרח התיכון, מאמסטרדם וממאסטריכט. החברה נוסדה בשנת 2007 והפסיקה את פעילותה ב-31 באוקטובר 2011.
צי המטוסים

| 0 | 1 | 2 | 3 |
| --- | --- | --- | --- |
| דגם | מספר מטוסים | תכולת מושבים (קונפיגורציה) | הערות |
| איירבוס A320 | 5 | 180 |  |
פעילות החברה בישראל

החברה הפעילה טיסות שכר מנמל התעופה סכיפהול לנמל התעופה בן-גוריון במתכונות עונתית על ידי קווי חופשה.
אליעזר פרחי

| --- | --- |

הסופר אליעזר פרחי
 לידה:  1851 תוניס, תוניסיה 
 פטירה:  1930 (בגיל 79 בערך) תוניס, תוניסיה הצרפתית 
 מדינה:  הבייליק של תוניסיה, תוניסיה הצרפתית 
 השקפה דתית:  יהדות 
 
ר' אליעזר פרחי (1851 – 1930) היה סופר, משורר, עיתונאי, מדפיס ופעיל ציוני יהודי-תוניסאי.